Duke Nukem Forever

Duke Nukem Forever (DNF) on 3D Realmsin ja Gearbox Softwaren kehittämä sekä Aspyr Median ja 2K Gamesin julkaisema ensimmäisen persoonan ammuntapeli. Peli julkaistiin kesäkuussa 2011 Microsoft Windowsille, PlayStation 3:lle ja Xbox 360:lle sekä elokuussa Mac OS X:lle. Peli kuuluu Duke Nukem -pelisarjaan.

Pelin kehityksen aloitti vuonna 1997 3D Realms, mutta syyskuussa 2010 se ilmoitti, että Gearbox on ottanut pelin kehityksen vastuulleen. Huomattavan pitkän kehitysaikansa vuoksi peli tuli tunnetuksi ”ikuisuusprojektina”, kunnes sen vihdoinkin kerrottiin olevan valmis toukokuussa 2011. Dukea pelissä ääninäyttelee edellisten osien tapaan Jon St. John.

Pelin pelimoottori on vaihdettu useasti kehityksen aikana. Uusin pelin käyttämä pelimoottori on Unreal Engine 1 koosteversio 613:sta http://wiki.beyondunreal.com/Legacy:Unreal_Engine_Versions/1 haarukoitu, ja 3D Realmsin sisällä jatkokehitetty suljettu moottori. Teknisesti lähin vastine on todennäköisesti Unreal Engine 3.0 sillä kummatkin moottorit jakavat samat sukujuuret Unreal Engine 1:ssä.

Firing Squad -sivuston haastattelussa 3D Realmsin toimitusjohtaja Scott Miller mainitsi, että Duke Nukem Foreverin julkaisun jälkeen aloitettaisiin sen jatko-osan kehittäminen.http://www.firingsquad.com/features/3d_realms_interview/ 

 Juoni 
Sankaritöistä vetäytynyt Duke Nukem viettää värikästä elämäänsä ihannoituna ja ehkä koko Yhdysvaltain tunnetuimpana henkilönä. Tämä kuitenkin muuttuu, kun jo kerran maapallolta häädetyt alienit saapuvat takaisin maahan solmimaan rauhaa ihmisten kanssa. Teko on kuitenkin vain harhautus ja alienit aloittavat jättimäisen invaasion Tellukselle kidnapaten huomattavan osan maapallon naisista, jolloin Duke on jälleen yhden miehen maailmanpelastusoperaation edessä.

 ”Ikuisuusprojekti” 
1997–2001
Tieto uudesta projektista, Duke Nukem Foreverista julkaistiin 28. huhtikuuta 1997.http://www.planetduke.com/features/interviews/gb19980616pr1.shtmlhttp://www.planetduke.com/duke4/faq/general.shtml#1.9 Siinä kerrottiin että peli aikoo käyttää silloin tuoretta Quake II -pelimoottoria, ja että peli julkaistaisiin vuonna 1998.https://web.archive.org/web/19991012010949/http://www.3drealms.com/press/0428972.html Kesäkuussa 1998 3D Realms vaihtoi pelimoottorin Epic Gamesin Unreal Engineen.http://www.3drealms.com/press/dnfunreal.html Fanit närkästyivät tästä, koska se tietäisi pelin julkaisun lykkäytymistä. George Broussad sanoi, että pelimoottorin vaihdatuttaminen tietää lisää pelin myöhästymistä kuukaudesta kuuteen viikkoon. Hän myös kertoi, että peli saatetaan julkaista 1999. Vuonna 1999 3D Realms ilmoitti, että he aikovat käyttää uudempaa versiota Unreal Enginestä. He julkaisivat 1. marraskuuta lisää kuvakaappauksia, nyt ensimmäistä kertaa Unreal Enginellä.http://www.planetduke.com/duke4/info/screenshots.shtml Joulukuussa 3D Realmsin joulukortissa selvennettiin, että Forever saatetaan julkaista jo 2000.http://www.3drealms.com/news/99card2.html Samoihin aikoihin Gathering of Developers -yhtiö kertoi ostaneensa oikeudet Foreverin julkaisuun.http://www.3drealms.com/press/dukefindsgod.html Pian tämän jälkeen 3D Realms julkaisi uuden joulukortin, jossa kerrottiin, että peli julkaistaan ehkä 2001.http://www.3drealms.com/news/00card3.html Elokuussa Gathering of Developers suljettiin ja Take Two Interactive otti Foreverin julkaisuoikeudet haltuunsa.http://www.gamespot.com/pc/action/dukenukemforever/news_6085889.html

2001–2004
20. toukokuuta 2002 Take Two Interactiven toimitusjohtaja, Jeffrey Lapin, kertoi toimittajille, että peliä ei julkaista vasta kuin vuoden 2003 loppuun mennessä.http://www.gamespot.com/pc/action/dukenukemforever/news_6029145.html Tähän George Broussard kommentoi Shacknews-lehdelle sanomalla leikkimielisesti: ”Take Two voi mielestäni pitää suunsa kiinni” (Take Two needs to STFU imo”)http://money.cnn.com/2003/06/11/commentary/game_over/column_gaming/

9. syyskuuta 2004 GameSpot raportoi, että Duke Nukem Foreverin siihen mennessä tuorein pelimoottori on vaihdettu Doom 3 -pelimoottoriin.http://www.gamespot.com/news/6107100.html 30. elokuuta 2006 Shacknews ilmoitti, että osa 3D Realmsin kehittäjistä on irtisanoutunuthttp://www.shacknews.com/onearticle.x/43655, mutta pelin tekeminen ei pysähdy.http://www.gamespot.com/news/6156901.html

2004-2011
14. toukokuuta 2009 Take Two Interactive haastoi entisen 3D Realmsin henkilöstön oikeuteen, koska he epäonnistuivat saamaan Foreveriä loppuun.

20. toukokuuta 2009 3D Realms julkaisikin virallisen lehdistötiedotteen, jossa todettiin yrityksen olevan yhä pystyssä ja olemassa. Samassa tehtiin selväksi, että Take Twon nostaman haasteen pohja on hutera ja vailla totuuspohjaa. Take Two ei omista Duke Nukem -tuotenimeä, mutta yrittää hankkia sen itsellensä pilkkahintaan kiristämällä kehittäjiä. 3D Realmsin mukaan kiristys johti siihen, että heidän oli pakko irtisanoa koko Duke Nukem Foreverin kehitystiimi.http://www.gamasutra.com/php-bin/news_index.php?story=23681

23. kesäkuuta 2009 muutamat pelisivustot tiedottivat että Duke Nukem Foreverin kehittäminen tulee jatkumaan, ja että kehitteillä oli myös toinen Duke Nukem -peli: Duke Begins, joka oli tarkoitus julkaista 2010.http://v2.fi/uutiset/pelit/8469/Duke-Nukem-Foreverin-kehitys-jatkuu--toinenkin-Duke-peli-oli-tekeilla/

Elokuussa 2010 Kotaku uutisoi, että muun muassa Borderlandsin kehittänyt Gearbox Software olisi ottanut projektin viimeisteltäväkseen ja että pelin demoversio saapuisi pelattavaksi jo saman vuoden aikana.http://v2.fi/uutiset/pelit/12021/Borderlandsin-tekijat-viimeistelevat-Duke-Nukem-Foreverin/http://kotaku.com/5609770/rumor-borderlands-studio-reviving-duke-nukem-forever 

Syyskuussa 2010 PAX-prime-messuilla Gearbox Software vahvisti tiedon jatkavansa Foreverin kehitystä ja antoi messujen kävijöille mahdollisuuden kokeilla peliä. Julkaisuajankohdaksi asetettiin vuosi 2011.

2011-
Tammikuussa 2011 Foreverin tarkka julkaisupäivä ilmoitettiin; 3. toukokuuta Pohjois-Amerikassa ja 6. toukokuuta muualla maailmassa. Myöhemmin tämä peruttiin ja julkaisupäivä lykkääntyi hieman yli kuukaudella. Uudeksi julkaisuajankohdaksi muodostui 14. kesäkuuta Pohjois-Amerikassa ja 10. kesäkuuta muualla maailmassa.

 Julkaisun lykkäytymisen aiheuttama kritiikki 
Julkaisun myöhästyminen on odotetusti aiheuttanut negatiivista palautetta ja siitä uhkasi jopa tulla ns. vaporware-ohjelma. Foreverille on annettu lukuisia vitsikkäitä nimiväännöksiä, jotka korostavat pelin valmistumisen hitautta. Näitä nimiä ovat muun muassa ForNever, Forever Delayed, Forever Not Played, Never, Whenever, If Ever, (In Development) Forever, (Is Taking) Forever ja Neverever.https://archive.is/20120524001930/www.wired.com/science/discoveries/news/2000/12/40484https://archive.is/20120524001933/www.wired.com/culture/lifestyle/news/2003/01/57023http://www.wired.com/gadgets/gadgetreviews/multimedia/2007/12/YE_Vaporware?slide=10&slideView=10 GameSpyn muokkaajat tekivät listan ”25 typerintä hetkeä pelihistoriassa” ja Duke Nukem Forever sijoittui listalla sijalle 18.http://archive.gamespy.com/articles/june03/dumbestmoments/index7.shtml 

Vastaanotto
Pelin vastaanotto on ollut pääsääntöisesti keskinkertainen tai negatiivinen. Ulkomaisista lehdistöistä PC Gamer -lehti antoi pelille pisteytyksen 80/100 sanoen, että kohtuuttoman pitkä kehitysaika on syönyt Duke Nukem Foreverin pelattavuutta.http://www.pcgamer.com/2011/06/10/duke-nukem-forever-review/3/ Viitattu 12.6. 2011 Pal Gaming Network -sivusto antoi pelille vain 5/10 kritisoiden peliä äärimmäisen keskinkertaiseksi, jota huumori ja nostalgisuus hieman pelastaa.http://palgn.com.au/19171/duke-nukem-forever-review  Viitattu 12.6. 2011 Suomalainen nettisivu Gamereactor.fi antaa pelille 5/10 kehuen muun muassa vaihtelua ja haastavuutta mutta moittien grafiikkaa, vihollisia, äänimaailmaa ja pitkiä lataustaukoja.http://www.gamereactor.fi/arviot/81033/Duke+Nukem+Forever Viitattu 12.6. 2011

The Guardian listasi pelin yhdeksi 30:stä kaikkien aikojen huonoimmista videopeleistä.

 Lähteet 

 Aiheesta muualla 
 Virallinen 3D Realms -sivu 


Luokka:Duke Nukem -videopelit
Luokka:Ensimmäisen persoonan ammuntapelit
Luokka:Vuoden 2011 videopelit
Luokka:3D Realmsin pelit
Luokka:Windows-pelit
Luokka:PlayStation 3 -pelit
Luokka:Xbox 360 -pelit
Luokka:Mac OS -pelit